Maak jou eie haarsalon-toring
JY LEES NOU Maak jou eie haarsalon-toring
Benodigdhede Hergebruik ’n silindriese houer met ’n deksel (die verpakking waarin jou pa se spesiale Kersfeeswyn of Ma se wierook gekom het, is perfek) Materiaal van jou keuse Gomstokkies en gomgeweer Kleefstroke (Velcro) Materiaalmerker Skêr Lint, knopies, lint met tossels.
Haarrekkies, -linte en -knippies is alewig soek. Maak vir jou ’n haarsalon-toring sodat al jou haarbykomstighede op een gerieflike plek gebêre kan word. Dit sal ook die geskarrel soggens voor skool minder maak!
1. Beplan eers
Meet die omtrek van die silinder. Meet en knip genoeg materiaal af. Laat ’n ekstra 5 mm vir die naat.
2 Trek oor
2. Trek oor
Gebruik die gomgeweer om die materiaal om die houer vas te plak. Knip snytjies in die soom en vou die strokies na binne sodat dit plat lê voor jy dit ook vasplak
3 Bedek die bo- en onderkant
Bedek die bo- en onderkant
3. Bedek die bo- en onderkant
Gebruik die deksel om twee sirkels op die materiaal te trek met ’n potlood of ’n materiaalmerker. Knip albei uit aan die binnekant van die lyn. Plak dit op die bo- en onderkant van die silinder vas.
Plek vir knippies
4. Plek vir knippies
Plak mooi versierings, soos lint of tossels, al om die kante van die silinder. Plak ’n lint om die houer, maar smeer net elke 3 cm gom aan die lint. Dit vorm lussies waaraan jy jou knippies kan vasheg.
5. Netjiese haarrekkies
Plak een punt van ’n strook materiaal of lint met ’n gomgeweer aan die silinder vas. Die ander punt kry ’n stukkie kleefstrook wat kan heg aan ooreenstemmende kleefstrook wat jy op die silinder plak. Versier dit met knopies. Jy kan die strook losmaak om jou rekkies deur te ryg en dan weer vasheg.